Taywane

Taywane (on djheut davance Formôze, oficirmint: Republike di Chine), c' est on dislaxhî payis d' Azeye. 

 Mwaissès dnêyes 
Sitindêye: on pô moens ki 39.000 km2.

Mwaisse veye: Taypey

Redjime politike : Republike å pårlumint; c' est l' pårlumint ki relît l' prezidint.

Lingaedje : mandarin (lingaedje sovint lomé flotchreçmint : chinwès, k' est l' no del pitite famile).

Rilidjons : boudisse et tawoyisse

Djeyografeye
C' est ene grande iye metowe å lådje del Chine. Elle fwait pårteye do tchaplet d' iyes ki s' disfirlotchèt tot do long do Coûtchant di l' Azeye (come li Djapon).

Elle est côpêye sol longueur pa des hôts tienes (k' avegnnut a cåzu 4000 m). Å Levant, gn a ene lådje plinne avou des couteures (aprume do riz). Å Coûtchant, li montinne tome pus roedmint sol mer, a môde di falijhe. Li baxheur si porshût dins l' aiwe pa ene fonde fosse do Påjhûle Oceyan.

 Istwere 
Elle a stî ocupêye å cmince pa des Malès (end a co 200.000). 

Po l' Istwere, elle a stî trovêye e 1590 pa on naivieu portuguès.

Les populåcions chinwesses n' î ebaguît k' e 17inme sieke.

E 1693, elle divna coloneye del Mandchoureye.

E 1860, l' iye pola fé handele avou les payis d' Urope (traitî d' Tien-Tsine).

E 1894, c' est les Djaponès k' abrokèt dins l' iye, et l' anecser. Ele ni ridivna chinwesse k' e 1945, a cåze del dobleure ki l' Djapon ourit e l' deujhinme guere daegnrece. 

E 1949, Tchang Kayi-Tchek, li tchîf des nåcionalisses chinwès, î trova on ratrait, cwand i fourit tchessî do continint pa les comunisses. Did la, el wårdaedje do no oficir di «Republike di Chine». Mins ele diva leyî s' sidje a l' ONU al Chine comunisse e 1971. Eciclopedeye Grolier, 5inme edicion, 1983, ISBN 0-7172-1850-3.

 Sourdant 

Categoreye:Payis 
Categoreye:Azeye
Categoreye:Iyes